TEKMOVANJE V STRELJANJU Z ZRAČNO PUŠKO

Člani Občinske organizacije borcev za vrednote NOB Mokronog- Trebelno je v sodelovanju z ZB za vrednote NOB Trebnje in Mirno 29.11.2019 organizirala že četrtič strelsko tekmovanje z zračno puško na strelišču Praproče v Trebnjem. Pri zasledovanju ciljev naše organizacije pri svojem delovanju skrbimo tudi za aktivnosti mladih, ki jih skušamo seznanjati z vojaškimi vrlinami, med katere spada tudi strelstvo.

Tekmovanje je bilo organizirano za učence OŠ Temeniške in Mirnske doline ter za člane Združenja borcev za vrednote NOB Trebnje in sorodne veteranske organizacije. Našemu vabilu se je odzvalo 11 ekip, skupno 44 tekmovalcev.

Na strelskem tekmovanju so se nam pridružili tudi vojaki iz vojašnice Novo mesto, ki so mladim predstavili poklic vojaka in njihovo oborožitev ter opremo.

Streljanje se je izvedlo po pravilih strelske zveze Slovenije. Tekmovalo se je ekipno in posamezno, ne glede na starost in spol. Ekipo so sestavljali štirje tekmovalci, v skupni rezultat pa se je štel rezultat najboljših treh. Streljalo se je z razdalje 10 m, tekmovalci pa so imeli na voljo 30 minut, neomejeno število poskusnih strelov in 20 strelov za oceno.

Rezultati: **MLADI**

**I. Ekipno:**

1. OŠ Trebnje, deklice - 422 krogov

2. OŠ Trebnje, dečki - 375 krogov

3. OŠ Mirna, dečki - 255 krogov

**Posamezno:**

**deklice:**

1. Zoja Kepa - 147 krogov

2. Eva Omahen - 146 krogov

3. Jasna Voje - 129 krogov

**dečki:**

1. Anže Perpar - 127 krogov

2. Žiga Žgajnar - 126 krogov

3. Anej Vencelj - 122 krogov

**ČLANI**

**II. Ekipno:**

1. VVS Trebnje - 529 krogov

2. Združenje borcev NOB Trebnje - 468 krogov

3. SEVER NM - 461 krogov

**Posamezno:**

1. Janez Žurga iz OO Trebnje - 183 krogov

2. Brane Kneževič iz OO Mirna - 174 krogov

3. Dušan Jakopin iz ZB Trebnje - 172 krogov

Vsem zmagovalnim ekipam sta župan občine Mokronog-Trebelno g. Anton Maver in predsednik Združenja Boštjan Sladič podelila pokale, najboljšim posameznikom pa podelila medalje ter praktične nagrade - nahrbtnik podjetja Dana, d.o.o. Mirna. Članom Strelskega društva Trebnje, Občini Mokronog-Trebelno, in podjetju Dana, d.o.o. Mirna se zahvaljujemo za pomoč pri izvedbi tekmovanja.

Čestitamo vsem za dobre rezultate. S tekmovanjem bomo naslednje leto nadaljevali v upanju, da se ga bo udeležilo še več ekip.

 Mišo Hrovat